**ΚΑΤΕΥΘΥΝΣΗ** ΠΟΛΙΤΙΚΩΝ ΜΗΧΑΝΙΚΩΝ ΤΕ

ΑΝΑΚΟΙΝΩΣΗ

**(αφορά τα Εργαστήρια της Κατεύθυνσης Π.Μ.-ΤΕ)**

------------------------------------------------------------------------------------------

Στα πλαίσια της Εμβόλιμης εξεταστικής Ιουνίου 2015, με βάση το Ν. 4327/2015, άρθρο 39, δηλαδή όσοι φοιτητές είναι από το 9ο εξάμηνο & πάνω, έχουν την δυνατότητα να εξετασθούν στα Εργαστήρια των μαθημάτων του Χειμερινού εξαμήνου, αρκεί να τα έχουν ξαναδηλώσει και παρακολουθήσει στο παρελθόν.

Η διαδικασία που θα ακολουθηθεί για την πραγματοποίηση αυτής της Εμβόλιμης Εξεταστικής Εργαστηρίων είναι η εξής:

**α)** Για τα παρακάτω μαθήματα η εξέταση του Εργαστηρίου θα γίνει ταυτόχρονα με την εξέταση της Θεωρίας, σύμφωνα με το Πρόγραμμα της Εξεταστικής Ιουνίου 2015.

1. Τεχνική Μηχανική (1ου εξαμ)
2. Στατική Ι (3ου εξαμ)
3. Σιδηρές & Ξύλινες Κατασκευές (5ου εξαμ)
4. Αντισεισμικός Σχεδιασμός Δομικών Έργων (7ου εξαμ)
5. Επιλ. Δ΄ - Ειδικές Κατασκευές από Οπλισμένο & Προεντεταμένο Σκυρόδεμα (7ου εξαμ)

**β)** Για τα Εργαστήρια των παρακάτω μαθημάτων:

* Αρχιτεκτονική
* Οικοδομική
* Ειδικά Κεφάλαια Στατικής
* Φυσική

θα γίνει εξέταση στα πλαίσια της Εμβόλιμης Εξεταστικής. Πληροφορίες για τις ημερομηνίες, την ώρα και την αίθουσα εξέτασης των συγκεκριμένων Εργαστηρίων θα αναρτηθούν σε σχετικές ανακοινώσεις από τους διδάσκοντες των Εργαστηρίων.

**γ)** Για τα μαθήματα Χειμερινού εξαμήνου που δεν αναφέρονται παραπάνω, δεν θα γίνει η εξέταση του Εργαστηρίου στα πλαίσια της Εμβόλιμης Εξεταστικής.

Από την Γραμματεία της Κατεύθυνσης